Праваабаронцы з Камітэта па прадухіленні катаванняў абвясцілі аб узнагародзе ў памеры трохсот тысяч расійскіх рублёў за інфармацыю, якая прывядзе да затрымання былога начальніка папраўчай калоніі №14 (Ніжагародская вобласць, пасёлак Сухабезводнае) Васіля Валошына. Папраўчая калонія №14 даўно вядомая праваабаронцам. Год таму больш за сто асуджаных звярнуліся да членаў Грамадскай назіральнай камісіі па кантролі за выкананнем правоў чалавека ў месцах прымусовага ўтрымання па Ніжагародскай вобласці (ГНК) з заявамі аб катаваннях, вымаганнях, псіхалагічным ціску. У асноўным, скаргі тычыліся тых асуджаных, якія набліжаны да адміністрацыі і фактычна выконвалі ўладныя функцыі ў калоніі: яны маглі самастойна караць зняволеных, а таксама свабодна перамяшчацца па тэрыторыі ўстановы.У верасні мінулага года юрысты Камітэта па прадухіленні катаванняў пачалі расследаваць смерці трох асуджаныху у гэтай калоніі. Ва ўсіх выпадках супрацоўнікі калоніі тлумачылі сваякам загінулых, што асуджаныя памерлі натуральнай смерцю або ў выніку няшчаснага выпадку. Аднак членам ГНК атрымалася апытаць больш за дваццаць асуджаных, якія бачылі цялесныя пашкоджанні ў сканаўшых незадоўга да смерці, а некаторыя былі відавочцамі таго, як ахвяр жорстка збівалі. Адзін з апытаных нават прызнаўся ў тым, што яго прымушалі ўтрымліваць асуджанага, у той час, як іншыя яго білі. Раніцай наступнага дня гэты збіты памёр.